Submara navo

Submara navo esas vehilo kapabla por navigar sub la surfaco di mari o fluvii. La projeto di submara navi developesis forte dum la 19ma yarcento e ta vehili komencis uzesar plu intense dum l'unesma mondomilito de 1914 til 1918, e perfektigesis dum la duesma mondomilito. Kelka recenta modeli di submara navi povas restar til 6 monati submersita, exemple la Rusa modeli de la klaso "Akula".

Militala uzo di submara navi inkluzas misioni di atako kontre navi en la surfaco e transporto di lans-armi o di specala trupi. Civila uzo inkluzas l'exploro di submara regioni por la studio di animali, roki, edc, qui existas ibe.

Kategorio:Navo